ai4bharat/Pralekha huggingface dataset:
आरोग्य आणि कुटुंब कल्याण मंत्रालय
देशात एका दिवसात विक्रमी 63,631 रुग्ण बरे
बरे झालेल्या रुग्णांची एकूण संख्या 22 लाखांपेक्षा अधिक
सक्रीय रुग्णांपेक्षा बरे झालेल्या रुग्णांची संख्या 15 लाखांपेक्षा अधिक
नवी दिल्ली, 22 ऑगस्ट 2020
देशात दररोजच्या चाचण्या 10 लाख 23 हजारापर्यंत पोहचल्या असताना, गेल्या 24 तासांत 63,631 रुग्ण बरे झाल्याचा आणखी एक मैलाचा टप्पा गाठला आहे.
अधिकाधिक कोविड-19 रुग्ण बरे होऊन रुग्णालयातून सुट्टी दिली जात आहे तसेच सौम्य लक्षणे असलेल्या रुग्णांचे गृह अलगीकरण करण्यात येत आहे, यामुळे देशातील रुग्ण बरे होण्याचा दर 74.69% एवढा झाला आहे. यामुळे मृत्यूदर कमी होऊन, आज तो 1.87% आहे.
देशातील बरे झालेल्या एकूण रुग्णसंख्येने एकूण सक्रीय रुग्णसंख्या ओलांडली आहे , जी 15 लाखांहून अधिक आहे. बरे झालेल्या रुग्णांची संख्या वाढल्यामुळे प्रत्यक्ष रुग्णभार म्हणजेच सक्रीय रुग्ण, एकूण पॉझिटीव्ह रुग्णांपैकी 23.43% सक्रीय रुग्ण आहेत. चाचण्यांमधून लवकर निदान, व्यापक देखरेख आणि संपर्क शोधण्याबरोबरच वेळेत आणि प्रभावी रुग्णालय उपचारामुळे लवकर बरे होण्याचे प्रमाण वाढले आहे. बरे होणाऱ्या रुग्णांची वाढती संख्या आणि कमी होत जाणारा मृत्यूदर यामुळे देशातील श्रेणीबद्ध आणि सक्रीय रणनितीचे प्रत्यक्ष यश दिसत आहे.
समग्र देखभाल दृष्टिकोनावर आधारित, जास्तीत जास्त चाचण्या करण्याचे धोरण, व्यापकपणे मागोवा घेणे आणि प्रभावीपणे उपचार करणे, तसेच घरोघरी जाऊन घेतलेला संपर्क मागोवा यामुळे कोविड-19 रुग्णांचे लवकर निदान होत आहे. सौम्य आणि मध्यम स्वरुपाच्या रुग्णांचे गृह अलगीकरण करुन लक्ष ठेवण्यात येत आहे. प्रमाणित रुग्णालय व्यवस्थापन प्रोटोकॉलनुसार, गंभीर आणि अतिगंभीर रुग्णांना दवाखान्यात भरती करुन त्यांना चांगल्या वैद्यकीय सुविधा पुरवण्यात येत आहेत.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना पाहायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in आणि @CovidIndiaSeva .
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
B.Gokhale/S.Thakur/P.Malandkar
(
पंतप्रधान कार्यालय
यावर्षीचा अर्थशास्त्रातला नोबेल पुरस्कार मिळाल्याबद्दल अभिजित बॅनर्जी यांचे पंतप्रधानांकडून अभिनंदन
नवी दिल्ली, 14 ऑक्टोबर 2019
अर्ल्फेड नोबेल यांच्या स्मृतीप्रित्यर्थ दिला जाणारा 2019 चा सेव्हरीग्ज् रिक्सबँक हा अर्थशास्त्रासाठीचा पुरस्कार अभिजीत बॅनर्जी यांना मिळाल्याबद्दल पंतप्रधान नरेंद्र मोदी यांनी त्यांचे अभिनंदन केले आहे.
दारिद्रय निर्मूलन क्षेत्रात अभिजीत बॅनर्जी यांनी भरीव योगदान दिले आहे. एस्थर डफ्लो आणि मायकेल क्रेमर यांनाही प्रतिष्ठेचा नोबेल पुरस्कार मिळाल्याबद्दल त्यांचेही अभिनंदन करत असल्याचे पंतप्रधानांनी म्हटले आहे.
B.Gokhale/N.Chitale/P.Malandkar
(Visitor Counter : 56
खाण मंत्रालय
केंद्रीय मंत्री प्रल्हाद जोशी खाणी आणि खनिजांसंबंधी राष्ट्रीय परिषदेला संबोधित करणार
नवी दिल्ली, 20 नोव्हेंबर 2021
केंद्रीय कोळसा, खाण आणि संसदीय कामकाज मंत्री प्रल्हाद जोशी 23 नोव्हेंबर रोजी नवी दिल्ली येथे होणाऱ्या खाण आणि खनिजांच्या राष्ट्रीय परिषदेला संबोधित करणार आहेत. देशभरातील खाण क्षेत्रातील विविध हितधारक या परिषदेत सहभागी होणार आहेत आणि खाण क्षेत्रातील वाढ आणि व्यवसाय सुलभतेसाठी प्रमुख मुद्यांवर आणि संधींबाबत धोरणात्मक चर्चा करतील.
खाणी आणि खनिजांवरील या 5 व्या राष्ट्रीय परिषदेत अनेक महत्त्वपूर्ण विभाग असतील जे उत्खनन, लिलाव व्यवस्था आणि देशातील शाश्वत खाण पद्धतींना प्रोत्साहन देतील. उल्लेखनीय कामगिरीसाठी पंचतारांकित मानांकन असलेल्या खाणींसाठी पुरस्कार वितरण समारंभ हे या परिषदेचे आणखी एक वैशिष्ट्य असेल.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 136
रसायन आणि खते मंत्रालय
देशातील खतांच्या उपलब्धतेबाबत केंद्रीय रसायने आणि खते राज्यमंत्री मनसुख मांडविया यांची राज्यांच्या कृषीमंत्र्याशी बैठक- टंचाई नसल्याची ग्वाही
केंद्रीय रसायने आणि खते राज्यमंत्री मनसुख मांडविया यांनी आज विविध राज्यांचे कृषीमंत्री आणि खते विभाग आणि कृषी मंत्रालयाच्या वरिष्ठ अधिकाऱ्यांशी व्हिडिओ कॉन्फरन्सिंगच्या माध्यमातून घेतलेल्या बैठकीत चर्चा केली.
देशात खतांची कोणतीही टंचाई नसल्याची ग्वाही मांडविय यांनी या बैठकीदरम्यान दिली. शेतकऱ्यांसाठी खतांचा पुरेसा साठा असल्याचे त्यांनी स्पष्ट केले. देशभरात खतांचा पुरवठा सुरळीत व्हावा यासाठी मंत्रालयाच्या अधिकाऱ्यांनी राज्यांच्या प्रशासनातील अधिकाऱ्यांशी योग्य प्रकारे वेळच्या वेळी समन्वय राखावा असे निर्देश खत राज्यमंत्र्यांनी दिले.
काही राज्यांच्या कृषीमंत्र्यानी व्हिडिओ कॉन्फरन्सिंगद्वारे यात सहभाग घेतला. यावेळी खते विभागाचे सचिव तसेच संयुक्त सचिव छबिलेंद्र राऊल यांच्यासह विभागाचे इतर वरिष्ठ अधिकारी देखील यावेळी उपस्थित होते.
पंतप्रधान कार्यालय
होमेन बोरगोहेन यांच्या निधनाबद्दल पंतप्रधानांनी शोक व्यक्त केला
पंतप्रधान नरेंद्र मोदी यांनी होमेन बोरगोहेन यांच्या निधनाबद्दल दुःख व्यक्त केले आहे.
ट्वीट संदेशातून पंतप्रधान म्हणाले की, “होमेन बोरगोहेन हे त्यांच्या आसामी साहित्य आणि पत्रकारितेतील समृध्द योगदानाबद्दल कायम स्मरणात राहतील. त्यांच्या कार्यातून आसामी लोकांचे जीवन आणि संस्कृती यांचे विविध पैलू दिसून येतात. त्यांच्या निधनामुळे मला अतीव दुःख होत आहे. त्यांचे कुटुंबीय आणि प्रशंसक यांच्या प्रती मी शोक संवेदना व्यक्त करतो. ओम शांती”
अर्थ मंत्रालय
डिजिटल अणि शाश्वत व्यापार सुविधांबाबत संयुक्त राष्ट्राच्या जागतिक सर्वेक्षणात भारतीय कामगिरीच्या सुधारणेचे कौतुक
नवी दिल्ली, 23 जुलै 2021
संयुक्त राष्ट्राच्या आशिया-प्रशांत महासागर क्षेत्रासाठीच्या आर्थिक आणि सामाजिक आयोगाने डिजिटल आणि शाश्वत व्यापार सुविधेबाबत केलेल्या जागतिक सर्वेक्षणात भारताने 90.32% गुण मिळवले आहेत. भारताने या क्षेत्रात, 2019 साली 78.49% मिळवले होते, त्या तुलनेत, आता मिळवलेले गुण ही मोठीच झेप मानली जात आहे. हे सर्वेक्षण  या संकेतस्थळावर बघता येईंल.
या, म्हणजेच 2021च्या सर्वेक्षणात एकूण 143 अर्थव्यवस्थांचे मुल्यांकन करण्यात आले. यातील पाचही निकषांमध्ये भारताने केलेल्या सुधारणेबद्दल सर्वेक्षणात भारताचे कौतुक करण्यात आले आहे. हे पाच निकष खालीलप्रमाणे :
- पारदर्शकता: 2021 मध्ये 100% 
- औपचारिकता : 2021 मध्ये 95.83% 
- संस्थात्मक व्यवस्था आणि सहकार्य : 2021 साली 88.89% 
- कागदविरहित व्यवहार : 2021 मध्ये 96.3% 
- आंतरराष्ट्रीय कागद विरहित व्यवहार : 2021 मध्ये 66.67% 
दक्षिण आणि दक्षिण-पश्चिम आशिया प्रदेशाशी  तसेच आशिया प्रशांत-महासागर प्रदेशांशी  तुलना करता, इथल्या देशांमध्ये भारताची कामगिरी सर्वात उत्तम आहे, असे या सर्वेक्षणात नमूद करण्यात आले आहे. भारताची एकूण टक्केवारी, अनेक OECD देशांपेक्षाही म्हणजेच, फ्रांस, इंग्लंड, कॅनडा, नॉर्वे, फिनलंड पेक्षाही चांगली आहे. तसेच युरोपीय संघांपेक्षा भारताची सरासरी टक्केवारी उत्तम आहे. पारदर्शकतेच्या निकषात भारताने 100 टक्के तसेच व्यापार क्षेत्रात महिलांच्या टक्केवारीबाबत भारताने 66% मिळवले आहेत.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 213
रसायन आणि खते मंत्रालय
26 राज्ये/केंद्रशासित प्रदेशात, 406 जिल्ह्यांतील 3579 तालुक्यांमध्ये प्रधानमंत्री भारतीय जनौषधी केंद्रे सुरू करण्यासाठी ऑनलाइन अर्ज मागविण्यात येत आहेत.
मार्च 2024 पर्यंत जनौषधी केंद्रांची संख्या 10,000 पर्यंत वाढवण्याचे उद्दिष्ट सरकारने निश्चित केले आहे.
प्रधानमंत्री भारतीय जनौषधी योजना  याची अंमलबजावणी करणाऱ्या फार्मास्युटिकल्स अँड मेडिकल डिव्हाईसेस ब्युरो ऑफ इंडिया, या संस्थेने भारतात पंतप्रधान भारतीय जनौषधी केंद्रे , सुरू करण्यासाठी ,बेरोजगार व्यक्ती औषध जाणकार , सरकारने नामनिर्देशित केलेल्या एजन्सीज, स्वयंसेवी संस्था, धर्मादाय संस्था, सहकारी संस्था इत्यादींकडून अर्ज मागविले आहेत. हे अर्ज ऑनलाइन प्रक्रियेद्वारे मागवले आहेत.इच्छुक अर्जदार पीएमबीआयच्या “janaushadhi.gov.in”या संकेतस्थळावर अर्ज करू शकतात. पात्र अर्जदारांना प्रथम येणाऱ्यास प्रथम या तत्त्वावर पीएमबीजेपी  च्या अंतर्गत औषध परवाना घेण्यासाठी तत्वतः मान्यता दिली जाईल.
सामान्य जनतेला, विशेषत: गरिबांसाठी स्वस्त दरात दर्जेदार औषधे उपलब्ध करून देण्याच्या दृष्टीकोनातून सरकार मार्च 2024 पर्यंत प्रधानमंत्री भारतीय जनौषधी केंद्रांची  संख्या 10000 पर्यंत वाढवण्याचे लक्ष्य सरकारने ठेवले आहे.
31.03.2022 पर्यंत या केंद्रांची संख्या 8610 पर्यंत वाढली आहे.आतापर्यंत पीएमबीजेपीअंतर्गत, देशातील सर्व 739 जिल्हे समाविष्ट झाले आहेत.यासह 406 जिल्ह्यांतील 3579 तालुके समाविष्ट करण्यासाठी नव्याने अर्ज मागवण्यात आले आहेत.लहान शहरे आणि तालुका मुख्यालयातील रहिवासी आता प्रधानमंत्री जनौषधी केंद्रे सुरू करण्याच्या संधीचा लाभ घेऊ शकतात. या योजनेअंतर्गत महिला, अनुसूचित जाती/अनुसूचित जमाती, डोंगराळ भागातील जिल्हे, बेटांवरील जिल्हे आणि ईशान्येकडील राज्यांसह विविध श्रेणींसाठी व्यक्तिंना याअंतर्गत प्रोत्साहन/ विशेष प्रोत्साहन देण्यात येत आहे.
पीएमबीजेपीअंतर्गत येणाऱ्या विक्री उत्पादनांत 1616 औषधे आणि 250 शस्त्रक्रिया उपकरणे आहेत; जी सध्या देशभरात कार्यरत असलेल्या 8600 हून अधिक प्रधानमंत्री भारतीय जनौषधी केंद्रांवर  विक्रीसाठी उपलब्ध आहेत.
आरोग्य आणि कुटुंब कल्याण मंत्रालय
70 दिवसांनंतर भारतातील सक्रीय रुग्णसंख्या 9 लाखांच्या खाली आली
गेल्या 24 तासात 62,224 नवीन रुग्णांची नोंद
एक महिन्यापेक्षा अधिक काळ दैनंदिन बरे होणाऱ्या रुग्णांची संख्या ही दैनंदिन नवीन रुग्णसंख्येपेक्षा अधिक
रुग्ण बरे होण्याचा दर वाढून तो 95.80 %
दैनंदिन पॉझिटिव्हिटी दर 3.22 %, सलग 9 व्या दिवशी 5% ने कमी
देशात कोविडचे दैनंदिन नव्या रुग्णांच्या संख्येत सातत्याने घसरण होत आहे. गेल्या २४ तासात देशात 62,224 इतकी दैनंदिन नव्या रुग्णांची नोंद करण्यात आली आहे. गेल्या 9 दिवसांपासून 1 लाखांपेक्षा कमी दैनंदिन नवीन रुग्णांची नोंद आहे. हे केंद्र आणि राज्ये / केंद्रशासित प्रदेशांच्या सततच्या आणि सहयोगी प्रयत्नांचे परिणाम आहेत.
देशात उपचार घेत असलेल्या रुग्ण संख्येतही सातत्याने घट होत आहे. देशातील सक्रीय रुग्णसंख्या आज 8,65,432 इतकी आहे. ७० दिवसानंतर रुग्णसंख्या 9 लाखांपेक्षा कमी आली आहे.
गेल्या 24 तासात उपचार घेत असलेल्या रुग्णसंख्येत 47,946 ने घट झाली असून उपचाराधीन रुग्ण, देशाच्या एकूण पॉझिटिव्ह रुग्णांच्या 2.92 टक्के आहेत.
कोविड – १९ च्या संसर्गातून मोठ्या संख्येने रुग्ण बरे होत असल्यामुळे दैनंदिन नव्या रुग्णांच्या संख्येपेक्षा बरे होणाऱ्यांची संख्या सलग 34 व्या दिवशीही जास्त आहे. गेल्या 24 तासात1,07,628 रुग्ण बरे झाल्याची नोंद आहे.
दैनंदिन नवीन रुग्ण संख्येच्या तुलनेत 45 हजारांहून अधिक  रुग्ण गेल्या २४ तासात बरे झाले आहेत.
आतापर्यंत देशातील 2,83,88,100 व्यक्ती कोरोनामधून बर्या झाल्या असून गेल्या 24 तासात 1,07,628 रुग्ण बरे झाले आहेत.
देशभरीत चाचण्यांची क्षमता वाढविण्यात आली असून गेल्या 24 तासात 19,30,987 चाचण्या करण्यात आल्या असून देशात आतापर्यंत सुमारे 38.88 कोटी  चाचण्या केल्या आहेत.
देशभरात चाचण्या वाढवत असतानाच साप्ताहित पॉझिटिव्हिटी दरामध्ये सातत्याने घट होत आहे. साप्ताहिक पॉझिटिव्हीटी दर सध्या 4,17 % इतका आहे. दैनंदिन पॉझिटिव्हिटी दर आज 3.22 % इतका आहे. सलग 9 व्या दिवशी हा 5% पेक्षा कमी आहे.
आज सकाळी सात वाजेपर्यंत आलेल्या अहवालानुसार, भारताने 26 कोटी मात्राचा लसीकरण करण्याचा टप्पा काल गाठला आहे. एकूण 36,17,009 सत्रांमधून 26,19,71,014 लसीकरणाच्या मात्रा देण्यात आल्या आहेत. मागील 24 तासांमध्ये 28,00,458 इतक्या लसींच्या मात्रा देण्यात आल्या आहेत.
अर्थ मंत्रालय
भटक्या निमभटक्या आणि अनुसूचित जाती शोधण्यासाठी निती आयोग समितीची स्थापना करणार
नवी दिल्ली, 1 फेब्रुवारी 2019
नीती आयोगाच्या नियंत्रणाखाली एका समितीची स्थापना केली जाईल तसेच अनुसूचित भटक्या-निमभटक्या जाती शोधून काढेल 2019 चे अंतरिम बजेट करताना कंपनी व्यवहार रेल्वे आणि कोळसा मंत्री पियुष गोयल यांनी ही माहिती दिली. ते पुढे म्हणाले की, सरकार सामाजिक न्याय आणि सशक्तिकरण मंत्रालयांतर्गत, वेल्फेअर बोर्ड ची स्थापना करेल याद्वारे सूचित भटक्या आणि निमभटक्या जमातींसाठी कार्यक्रम राबवले जातील. तसेच या जमातींपर्यंत विकासाचे लाभ पोहचण्यासाठी विशेष कार्यक्रम तयार करण्याची जबाबदारीही या बोर्डची असेल.
समाजातील दुर्लक्षित घटकांसाठी आणि त्यांच्या विकासासाठी हे सरकार आहे. भटक्या जमातींकडे विशेष लक्ष देण्याची गरज आहे. कारण या तीन जमातींपर्यंत पोहोचणे अवघड असते. तसेच ते सहजासहजी ओळखू येत नाही जागोजागी भटकत असतात या जमाती शोधण्यासाठी रेणके आयोग आणि इदाते आयोग यांनी मोलाची कामगिरी केली आहे.
B.Gokhale/M.Chopade/D.Rane
(Visitor Counter : 97
दूरसंचार आणि माहिती तंत्रज्ञान मंत्रालय
टपाल विभागाकडून ग्रामीण डाक सेवकांच्या विविध पदांसाठी निवडलेल्या अंतिम उमेदवारांसाठी कागदपत्रे पडताळणीला 15 जुलै 2022 पर्यंत मुदतवाढ
नवी दिल्ली, 1 जुलै 2022
अंतिम निवड झालेल्या ग्रामीण डाक सेवकांच्या  विविध पदांसाठीच्या कागदपत्रे पडताळणीला टपाल विभागाने 15 जुलै 2022 पर्यंत मुदतवाढ देण्याचा निर्णय घेतला आहे. आसाममधील पूरस्थितीमुळे मुदतवाढ देण्याचा निर्णय घेतला आहे.
एका प्रसिद्धीपत्रकात विभागाने म्हटले आहे की, आसाममधील पूरस्थिती लक्षात घेऊन,विविध पदांकरता अंतिम निवड झालेल्या ग्रामीण डाक सेवक  उमेदवारांसाठी कागदपत्र पडताळणीची अंतिम मुदत 30 जून ऐवजी 15 जुलै 2022 पर्यंत वाढवण्यात आली आहे.S.Kane/U.Kulkarni/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
पंतप्रधान कार्यालय
आंध्र प्रदेशच्या मुख्यमंत्र्यांनी घेतली पंतप्रधानांची भेट
आंध्र प्रदेशचे मुख्यमंत्री वाय एस जगन मोहन रेड्डी यांनी आज पंतप्रधान नरेंद्र मोदी यांची भेट घेतली.
पंतप्रधान कार्यालयाच्या ट्विटर संदेशात म्हटले आहे, "आंध्र प्रदेशचे मुख्यमंत्री @ysjagan यांनी पंतप्रधान @narendramodi यांची भेट घेतली."
मंत्रिमंडळ
खरीप हंगामाकरिता  फॉस्फेटयुक्त आणि पोटॅशयुक्त  खतांसाठी पोषक तत्वांवर आधारित अनुदान  दरांना केंद्रीय मंत्रिमंडळाची मंजुरी
नवी दिल्ली, 27 एप्रिल 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज खरीप हंगाम - 2022 करिता  फॉस्फेटयुक्त आणि पोटॅशयुक्त  खतांसाठी पोषक तत्वांवर आधारित अनुदानाच्या  दरांसाठी खत विभागाच्या प्रस्तावाला मंजुरी दिली आहे.
आर्थिक परिणाम:
एनबीएस खरीप-2022 साठी  केंद्रीय मंत्रिमंडळाने मंजूर केलेले अनुदान. 60,939.23 कोटी रुपये असून त्यात मालवाहतूक अनुदानाद्वारे स्वदेशी खतासाठी  समर्थन आणि स्वदेशी उत्पादन आणि डाय-अमोनियम फॉस्फेटच्या आयातीसाठी अतिरिक्त समर्थन यांचा समावेश आहे.
फायदे:
डाय-अमोनियम फॉस्फेट  आणि त्याच्या कच्च्या मालाच्या आंतरराष्ट्रीय किमतीत झालेल्या वाढीचा भार प्रामुख्याने केंद्र सरकारने उचलला आहे. डाय-अमोनियम फॉस्फेटवरील सध्याच्या 1650 रुपये प्रति बॅग अनुदानाऐवजी 2501 रुपये प्रति बॅग अनुदान देण्याचा निर्णय केंद्र सरकारने घेतला आहे जे गेल्या वर्षीच्या अनुदान दरांपेक्षा 50% वाढले आहे. डाय-अमोनियम फॉस्फेट आणि त्याच्या कच्च्या मालाच्या किमतीमधील वाढ अंदाजे 80% आहे. हे शेतकऱ्यांना अनुदानित, परवडणाऱ्या आणि वाजवी दरांवर अधिसूचित फॉस्फेट आणि पोटॅश युक्त खते मिळण्यास मदत करेल आणि कृषी क्षेत्राला मदत करेल.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
महावीर जयंतीच्या पूर्वसंध्येला उपराष्ट्रपतींनी जनतेला दिल्या शुभेच्छा
उपराष्ट्रपती एम,वेंकय्या नायडू यांनी उद्याच्या महावीर जयंतीनिमित्त देशातील जनतेला शुभेच्छा दिल्या आहेत.
त्यांच्या संदेशातील मजकूर खाली दिला आहे:
महावीर जयंतीच्या मंगल प्रसंगी मी आपल्या देशवासियांना मनःपूर्वक शुभेच्छा देतो आणि त्यांचे अभीष्टचिंतन करतो.
भगवान महावीरांनी त्यांच्या अहिंसा, दयाभाव आणि निस्वार्थ भावाच्या शिकवणीतून मानवजातीचा एकोपा आणि प्रगती यासाठी प्रकाशमान मार्गाची दिशा दाखवली. ते खरोखरीच आपल्या देशातील सामाजिक सुधारणा आणि शांतीच्या महान प्रेषितांपैकी एक आहेत.
जैन समुदायामध्ये या उत्सवाला विशेष महत्त्व आहे आणि संपूर्ण भारतभर तसेच जगात हा सण अध्यात्मिक चैतन्याने आणि उत्सवी उर्जेने साजरा केला जातो. भक्तांनी केलेले दानधर्म, स्तवनांचे पठण, रथातून भगवानांची मिरवणूक तसेच जैन मुनी आणि साध्वी यांची प्रवचने ही या उत्सवाची विशेष आकर्षणे आहेत. मात्र सध्याच्या कोविड-19 महामारीच्या परिस्थितीत, मी माझ्या सहकारी नागरिकांना हा सण आपापल्या घरी राहून आणि कोविड अनुरूप आरोग्य आणि स्वच्छता विषयक नियमावलीचे संपूर्ण पालन करून साजरा करण्याची विनंती करतो.
भगवान महावीरांच्या शिकवणीच्या चैतन्यमयी प्रकाशात, आपण सर्वजण आपापल्या पद्धतीने कोविड -19 विरुद्धच्या सामायिक लढ्यात सहभागी होऊया. भगवान महावीरांची शिकवण आत्मसात करण्यासाठी आपल्या बांधिलकीचा पुनरुच्चार करूया आणि शांतताप्रिय, सुसंवादी आणि न्यायी समाजाची उभारणी करण्यासाठी स्वतःला समर्पित करूया.
मंत्रिमंडळ
भारत आणि इटलीदरम्यान कामगार आणि रोजगारविषयक प्रशिक्षण आणि शिक्षण सुरु ठेवण्याविषयीच्या सामंजस्य कराराला केंद्रीय मंत्रिमंडळाची मंजुरी
नवी दिल्ली, 8 नोव्हेंबर 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, भारत आणि इटलीदरम्यान कामगार आणि रोजगारविषयक प्रशिक्षण आणि शिक्षण कार्यक्रम सुरु ठेवण्याबाबतच्या सामंजस्य कराराला मंजुरी देण्यात आली.
लाभ :
या सामंजस्य करारामुळे कामगारांना शिक्षण आणि प्रशिक्षणाच्या सुविधांचा विस्तार करुन त्यांच्या क्षेत्रात दर्जेदार कामांना प्रोत्साहन देणे या करारामुळे शक्य होणार आहे. त्यासाठी
कामाची पद्धत आणि तंत्रविषयक संयुक्त प्रशिक्षण कार्यक्रम राबवणे.
विविध सामाजिक भागीदारांसोबत काम करण्यासाठी प्रशिक्षणाच्या नव्या पद्धती विकसित करणे.
श्रम आणि रोजगारविषयक विविध संकल्पनांवर आधारित आणि ग्राहकाच्या मागणीनुसार प्रशिक्षण कार्यक्रम राबवणे.
प्रशिक्षण कार्यक्रमातील चांगल्या पद्धतींची विशेषतः कामगार प्रशासनविषयक कार्यक्रमाची देवघेव, प्रशिक्षण पद्धती आणि अभ्यास दौरे आखण्यासाठी एकमेकांना सहकार्य करणे.
माहिती आणि ज्ञानाचे आदानप्रदान करण्यासाठी प्रशिक्षकांची देवघेव करणे.
महत्वाचे परिणाम :
या सामंजस्य करारामुळे दोन्ही देशातील कामगारविषयक तंत्रज्ञान क्षमता वाढतील तसेच अंतरराष्ट्रीय स्तरावर प्रशिक्षण आयोजित करण्याची भारताची क्षमता विकसित होईल. या करारामुळे आशिया प्रशांत प्रदेशात भारताची सामाजिक भागीदारी विस्तारण्यास मदत होईल.
N.Sapre/R.Aghor/P.Kor
(Visitor Counter : 54
आरोग्य आणि कुटुंब कल्याण मंत्रालय
देशात 5 आठवड्यांपासून सातत्याने रुग्ण बरे होण्याचे प्रमाण नव्या रूग्णांपेक्षा अधिक
सक्रीय रुग्णांच्या संख्येत सातत्याने घट, सध्या सक्रीय रुग्णांची एकूण संख्या 5.2 लाख
नवी दिल्ली, 6 नोव्हेंबर 2020
देशात गेल्या 24 तासांत कोरोनारुग्णांची संख्या 50,000 हजार पेक्षा कमी आढळली आहे, तर याच काळात 54,000 पेक्षा अधिक रुग्ण कोरोनामुक्त झाले आहेत.गेल्या पाच आठवड्यांपासून भारतात, कोरोना संसर्गित रूग्णांपेक्षा बरे झालेल्या रुग्णांचे प्रमाण सातत्याने जास्त राहिले आहे.
गेल्या 24 तासात 54,157 कोविड रुग्ण उपचारानंतर बरे होऊन त्यांना घरी सोडण्यात आले. तर याच काळात देशात 47,638 नवे रुग्ण आढळले आहेत.
गेल्या पाच आठवड्यांपासून देशात दररोज आढळणाऱ्या रुग्णसंख्येत सातत्याने घट होत आहे. ऑक्टोबरच्या पहिल्या आठवड्यात दररोज रुग्णांची सरासरी संख्या 73,000 पेक्षा अधिक असायची,मात्र आता ही संख्या सुमारे 46,000 रुग्णांपर्यंत कमी झाली आहे.
सक्रीय रुग्णांच्या संख्येतही सातत्याने घट होतांना दिसते आहे. सध्या एकूण सक्रीय रुग्णांची संख्या 5,20,773 इतकी आहे, देशातील एकूण कोरोना रुग्णांच्या तुलनेत सक्रीय रुग्णांचे प्रमाण केवळ 6.19% इतके आहे.
सक्रीय रूग्णांच्या संख्येत होत असलेल्या घसरणीमागे महत्वाचे कारण म्हणजे नव्या रुग्णांच्या तुलनेत बरे होणाऱ्या रुग्णांचे प्रमाण सातत्याने अधिक आहे. बरे झालेल्या एकूण रुग्णांची संख्या आज 7,765,966 इतकी आहे. बरे झालेले रुग्ण आणि सक्रीय रुग्ण यांच्यात सुमारे 72.5 लाखांचा  फरक आहे. यामुळे देशात रुग्ण बरे होण्याचा दर 92.32% इतका झाला आहे.
नव्याने बरे झालेल्या कोविड रुग्णांपैकी 80% रुग्ण 10 राज्ये आणि केंद्रशासित प्रदेशातील आहे.
एकट्या महाराष्ट्रात सर्वाधिक म्हणजे 11,000 रुग्ण बरे झाले आहेत.
तर नव्याने आढळलेल्या रुग्णांपैकी 79% टक्के रुग्ण देखील 10 राज्ये आणि केंद्रशासित प्रदेशातील आहेत.
महाराष्ट्रात सर्वाधिक म्हणजे 10,000 पेक्षा जास्त रुग्ण आढळले असून त्याखालोखाल केरळ मध्ये 9,000 पेक्षा जास्त रुग्ण आढळले आहेत.
गेल्या 24 तासात देशभरात कोरोनामुळे 670 मृत्यू झाले. यापैकी 86% रुग्ण 10 राज्ये आणि केंद्रशासित प्रदेशातील आहेत.
तर त्यातही 38 टक्के मृत्यू  महाराष्ट्रात आणि त्यापाठोपाठ दिल्लीत सर्वाधिक  मृत्यू झाले आहेत.U.Ujgare/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सांस्कृतिक मंत्रालय
'हर घर तिरंगा' अभियानांतर्गत ‘हर घर तिरंगा’ या संकेतस्थळावर सहा कोटींहून अधिक तिरंगा सेल्फी अपलोड करण्यात आले
चंदीगढमध्ये 5,885 लोकांनी राष्ट्रध्वजाची सर्वात मोठी मानवी प्रतिमा तयार करत गिनीज बुक ऑफ वर्ल्ड रेकॉर्ड मध्ये नोंदवला विक्रम
नवी दिल्ली, 16 ऑगस्ट 2022
भारताच्या स्वातंत्र्याच्या अमृतमहोत्सव साजरा करण्यासाठी, लोकांनी तिरंगा ध्वज घरी फडकावण्यासाठीची “हर घर तिरंगा” मोहीम पंतप्रधान नरेंद्र मोदी यांनी सुरू केली.
जनतेच्या हृदयात देशभक्तीची भावना बळकट करणे आणि लोकसहभागातून 'स्वातंत्र्याचा अमृत महोत्सव' साजरा करणे, ही या उपक्रमामागील संकल्पना होती. राज्ये, केंद्रशासित प्रदेश आणि मंत्रालयांनी या मोहिमेत मोठ्या उत्साहाने सहभाग घेतला. स्वातंत्र्याच्या अमृत महोत्सवातील ‘हर घर तिरंगा’ या मोहिमेला विविध ठिकाणच्या स्वयंसेवी संस्था आणि स्वयं-सहायता गटांनीही आपले योगदान देऊन ही मोहीम एक यशस्वी केली.
या मोहिमेदरम्यान 5,885 लोकांच्या सहभागातून चंदीगडच्या भव्य क्रिकेट स्टेडियमवर राष्ट्रध्वजाची सर्वात मोठी मानवी प्रतिमा साकार करत, गिनीज बुक ऑफ वर्ल्ड रेकॉर्ड‘ मध्ये नाव नोंदवले गेले. यासारखे अनेक उपक्रम या मोहिमेतील मैलाचे दगड ठरले.
आणखी एक अतुलनीय कामगिरी म्हणजे ‘हर घर तिरंगा’ या वेबसाईटवर आजपर्यंत सहा कोटींहून अधिक तिरंगा सेल्फी अपलोड केले गेले. हायब्रीड स्वरूपात तयार करण्यात आलेल्या या कार्यक्रमात वैयक्तिक संदर्भात तिरंग्यासोबत शारीरिक आणि भावनिक दृष्ट्या तिरंगा ध्वजाशी एकरूप होण्याची कल्पना करण्यात आली आणि या उपक्रमासाठी तयार केलेल्या विशेष वेबसाइटवर सेल्फी अपलोड करण्याच्या कृतीद्वारे सामूहिक उत्सव आणि देशभक्तीचा उत्साह वाढवण्याचे प्रयत्न केले. .
तसेच, 'आझादी का अमृत महोत्सवा'चा एक भाग म्हणून आणि 'हर घर तिरंगा' मोहिमेअंतर्गत बक्षी स्टेडियम येथील जिल्हा प्रशासन श्रीनगरने येथे 1850 मीटर लांब राष्ट्रीय ध्वज फडकावला केला आणि राष्ट्रीय विक्रम प्रस्थापित करून स्वातंत्र्याची 75 वर्षे साजरी केली.
“हर घर तिरंगा” मोहीम यशस्वी करण्यासाठी संपूर्ण देश एकत्र आला. समाजाच्या विविध क्षेत्रातील लोकांचा असा उत्साह राष्ट्राच्या एकता आणि अखंडतेच्या अतूट भावनेचे प्रतीक आहे.” ते पुढे म्हणाले, “संपूर्ण देशाने हर घर तिरंगा मध्ये सहभाग घेतला आणि तिरंग्यासोबत आतापर्यंत 6 कोटींहून अधिक सेल्फी घेतले आणि अपलोड केले. हे या महान राष्ट्राबद्दलचे आपले प्रेम आणि अभिमान दर्शवते. तिरंगासोबत सेल्फी घेतलेल्या सर्वांना मी विनंती करेन की, या राष्ट्रीय सणाचा उत्साह कायम ठेवण्यासाठी हर घर तिरंगा पोर्टलवर फोटो अपलोड करत रहा.” अशी भावना व्यक्त करत केंद्रीय सांस्कृतिक मंत्री जी किशन रेड्डी यांनी सर्व नागरिकांचे आभार मानले.
R.Aghor/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 116
राष्ट्रपती कार्यालय
राष्ट्रपतींनी नौदल दिनी विशाखापट्टणम इथे झालेली भारतीय नौदलाच्या परिचालन सज्जतेची प्रात्यक्षिके पाहिली
राष्ट्रपती द्रौपदी मुर्मु यांनी आज नौदल दिनानिमित्त विशाखापट्टणम येथे झालेल्या भारतीय नौदलाच्या कार्यक्षमतेचे आणि सज्जतेचे दर्शन घडवणाऱ्या प्रात्यक्षिकांचा थरार अनुभवला. संरक्षण मंत्रालय, रस्ते वाहतूक आणि महामार्ग मंत्रालय आणि आदिवासी व्यवहार मंत्रालयाच्या विविध प्रकल्पांचे त्यांनी दूरदृश्य प्रणालीच्या माध्यमातून उद्घाटन आणि पायाभरणी केली.
या कार्यक्रमामध्ये बोलताना त्यांनी नौदल दिनानिमित्त सर्व अधिकारी आणि कर्मचारी आणि त्यांच्या कुटुंबियांचे अभिनंदन केले. 1971च्या युद्धात भारतीय नौदलाने बजावलेल्या साहसी कामगिरीची आठवण ठेवण्यासाठी हा ऐतिहासिक दिवस आपण साजरा करत असतो असे त्या म्हणाल्या. आपल्या हौतात्म्याने इतिहासात अजरामर झालेल्या आणि अनेक पिढ्यांना प्रेरणा देणाऱ्या वीरांचे स्मरण करणारा आणि त्यांचा सन्मान करणारा हा दिवस आहे. अमृतकाळातून एका उज्ज्वल भविष्याच्या दिशेने वाटचाल करणाऱ्या भारताला पुढे घेऊन जाण्यासाठी आपल्याला पुन्हा समर्पित करण्याची आठवण देखील हा दिवस करून देतो, असे त्या म्हणाल्या.
तीन बाजूंनी समुद्राने वेढलेला आणि चौथ्या बाजूला उंच पर्वतांची पार्श्वभूमी लाभलेला आपला देश हा पूर्वीपासूनच सागरी देश आहे. स्वाभाविकपणे आपल्या देशाचा विकास आणि समृद्धी यामध्ये महासागर महत्त्वाची भूमिका बजावणार आहेत. भारताच्या राष्ट्रीय सागरी हितसंबंधांचे रक्षण करणारे छत्र सुनिश्चित करण्याची अतिशय मोठी जबाबदारी भारतीय नौदलावर आहे.
भारतीय नौदल अतिशय दृढनिश्चयी, कमालीची चिकाटी असलेले, वचनबद्धतेसाठी संकल्पबद्ध आणि क्षमतांचा विकास करण्यात भविष्यवेधी आणि फलनिष्पत्ती आधारित कृती करणारे आहे, असे राष्ट्रपतींनी नमूद केले. नौदलाच्या यंदाच्या नौदल दिनाच्या युद्धसज्ज, विश्वासार्ह, एकसंध आणि भविष्याभिमुख दल या संकल्पनेतूनच याची प्रचिती येत असल्याचे त्यांनी सांगितले. एका नव्या आणि विकसित भारताच्या दृष्टीकोनाला अनुसरून भारतीय नौदल आपले सामर्थ्य अधिकाधिक वृद्धिंगत करेल असा, भारतीय संरक्षण दलांचे सर्वोच्च प्रमुख म्हणून आपल्याला विश्वास वाटत असल्याचे त्यांनी सांगितले.
आज उद्घाटन झालेल्या आणि पायाभरणी झालेल्या प्रकल्पांविषयी बोलताना त्या म्हणाल्या की भारताच्या समग्र आणि समावेशक विकासामध्ये हे प्रकल्प मोठ्या प्रमाणावर योगदान देतील असा आपल्याला ठाम विश्वास आहे. सर्व भारतीयांना अभिमानाने आगेकूच करता येईल आणि नव्या आणि विकसित भारतामध्ये पाऊल टाकता येईल यासाठी आपल्याला सर्व तफावती दूर करणारे सेतू बांधले पाहिजेत, अशी अपेक्षा राष्ट्रपतींनी व्यक्त केली.
राष्ट्रपतींच्या भाषणासाठी येथे क्लिक करा.